Diari Oficial de la Generalitat Valenciana


Sumari del DOGV 5027, del 14-06-2005 (2005/6000)

RESOLUCIÓ d'11 de maig de 2005, del director general d'Energia, per la qual s'atorga a Gas Natural SDG, SA, autorització administrativa per a la construcció de les instal·lacions corresponents al denominat gasoducte Artèria a Santa Pola i les seues instal·lacions auxiliars, en els termes municipals d'Elx i Santa Pola en la província d'Alacant, s'aprova el projecte d'execució i es declara, en concret, la seua utilitat pública. (CBREDE 2004/13). Exp.1725/05.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6000


Data del document
:   11-05-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Santa Pola
    * Elx
    * infraestructura urbana
    * gas natural
    * empresa privada

RESOLUCIÓ d'11 de maig de 2005, del director general d'Energia, per la qual s'atorga a Gas Natural SDG, SA, autorització administrativa per a la construcció de les instal·lacions corresponents al denominat gasoducte Artèria a Santa Pola i les seues instal·lacions auxiliars, en els termes municipals d'Elx i Santa Pola en la província d'Alacant, s'aprova el projecte d'execució i es declara, en concret, la seua utilitat pública. (CBREDE 2004/13). Exp.1725/05. [2005/6000]
  
Vista la sol·licitud presentada per l'empresa Gas Natural SDG, SA, amb domicili a l'efecte de notificacions a Barcelona, carrer Joan d'Àustria, núm. 39-47, 1a planta (CP 08012), amb data 9 de juliol de 2004, en la Unitat Territorial d'Energia d'Alacant, juntament amb el projecte d'execució Artèria a Santa Pola firmat pel senyor Salvador Soler González, enginyer de l'ICAI i visat pel Col·legi Nacional d'Enginyers de l'ICAI en data 15 de juny de 2004, perquè li siga atorgada l'autorització administrativa per a la construcció de les instal·lacions corresponents al gasoducte denominat Artèria a Santa Pola i les seues instal·lacions auxiliars, per a usos industrials i consum domèstic, que discorre íntegrament per la província d'Alacant, i afecta els termes municipals d'Elx i Santa Pola, s'aprove el projecte d'execució i es declare, en concret, la seua utilitat pública.
  
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, així com en la Llei 2/1989, de 3 de març, de la Generalitat Valenciana, sobre impacte ambiental, per mitjà d'anuncis en el Butlletí Oficial de la Província d'Alacant, el dia 17 d'agost de 2004, en el Diari Oficial de la Generalitat Valenciana, de 13 d'agost de 2004, en els diaris Las Províncias i El Mundo del dia 6 d'agost de 2004, i exposada en els taulers d'edictes dels ajuntaments afectats, únicament va ser presentat per l'Ajuntament de Santa Pola un escrit d'al·legacions que, en síntesi, manifesta el següent:
  
- Quant a la primera part del traçat que discorre per sòl urbà del Gran Alacant haurà de modificar-se el que s'ha proposat, i implantar la conducció per zones verdes municipals.
  
- Respecte de la relació concreta i individualitzada de béns i drets, aporta una sèrie de correccions en deficiències detectades.
  
- Quant a la última part del traçat, haurà de modificar-se el traçat proposat i variar-lo i que este quede unit a la rotonda i a partir d'esta discórrega, bé pel viari públic, bé per la carretera nacional.
  
Vist que, de conformitat amb el que establixen els articles 80 i 98 del Reial Decret 1434/2002, es va remetre separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que hi ha en l'expedient, concretament a:
  
- Ministeri de Foment. Demarcació de Carreteres de l'Estat a Alacant
  
- Conselleria de Territori i Habitatge. Departament Forestal i Camins Ramaders.
  
- Aigües i Sanejaments d'Elx.
  
- Aquagest Levante, SA.
  
- Telefónica de España, SA.
  
- Iberdrola, SA.
  
En resposta a la petició de condicions formulada per la Unitat Territorial d'Energia d'Alacant, els organismes mencionats van mostrar la conformitat a la sol·licitud del peticionari, sense perjuí dels condicionants genèrics i específics que van ser notificats oportunament a Gas Natural SDG, SA.
  
Vist que trameses al sol·licitant les al·legacions i condicions presentats perquè prestara la conformitat o formulara els inconvenients que estimara procedents, va sol·licitar que es considerar evacuat el tràmit de resposta d'al·legacions, i va manifestar de forma particularitzada respecte de les presentades per l'Ajuntament de Santa Pola el següent:
  
- Quant a la sol·licitud de la primera part del traçat, el projectat no té cap inconvenient, atés que es condicionen les actuals infraestructures, ja que no s'establix servitud de pas de la canonada (no és aplicable en els béns de domini públic) i l'ocupació temporal serà acordada amb els servicis tècnics.
  
- Respecte a la relació de béns i drets, se n'adjunta còpia una vegada esmenats els errors detectats per l'Ajuntament.
  
- Quant a l'última part del traçat, es comunica l'acord conjunt amb l'Ajuntament en el sentit que este s'ajuste a la rotonda del centre comercial i viari públic.
  
L'escrit esmentat es va comunicar a l'Ajuntament de Santa Pola, que va considerar vàlida la mencionada resposta a les al·legacions formulades per la corporació local.
  
Vist que, amb data 9 de març de 2005, la directora general de Gestió del Medi Natural de la Conselleria de Territori i Habitatge va dictar Declaració d'Impacte Ambiental, i va estimar acceptable, només als efectes ambientals, el projecte citat, sense perjuí de les autoritzacions que li siguen preceptives i condicionada als aspectes que esta conté.
  
Vist que, amb data 26 d'abril de 2005, el director general de Patrimoni Cultural Valencià de la Conselleria de Cultura, Educació i Esport, va dictar informe vinculant favorable als efectes patrimonials, d'acord amb el contingut de l'article 11 de la Llei 4/1998, d'11 de juny, del Patrimoni Cultural Valencià, respecte de la petició efectuada per Gas Natural Cegas SDG i documentació aportada.
  
Vist que Gas Natural SDG, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
  
Vist que, d'acord amb la sol·licitud de Gas Natural SDG, SA, i el projecte presentat, així com el modificat posterior, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica, la protecció mediambiental i la millora de la qualitat de vida en els termes municipals d'Elx i Santa Pola, que redundarà en un benefici general per a la zona per on discorre.
  
Vist que el projecte presenta un traçat plenament concretat, té entre la seua documentació amb els plànols pertinents a escala adequada, està prou detallat i conté una relació concreta i individualitzada dels béns i drets afectats.
  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, n'ha emés un informe favorable.
  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.
  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial, les relatives a l'ordenació del territori i el medi ambient.
  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
I. Atorgar autorització administrativa a l'empresa Gas Natural SDG, SA, per a la construcció de les instal·lacions corresponents al denominat gasoducte Artèria a Santa Pola i les seues instal·lacions auxiliars, en els termes municipals d'Elx i Santa Pola en la província d'Alacant.
  
La present autorització quedarà sotmesa a les condicions que figuren a continuació:
  
Primera. El titular de la instal·lació constituirà en el termini d'un mes una garantia per valor de 56.522, 91 euros, import del dos per cent del pressupost de les instal·lacions afectades que figura en l'expedient de sol·licitud, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, amb la sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.
  
Segona. La companyia Gas Natural SDG, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
  
Tercera. El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Quarta. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
  
Cinquena. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
  
Sisena. La determinació de les tarifes i del règim econòmic que calga aplicar per al subministrament de gas natural es regirà per les disposicions vigents en cada moment.
  
Setena. La present autorització s'atorga sense perjuí de tercers i deixant fora de perill els drets particulars.
  
Huitena. Serà causa de revocació de la present autorització:
  
- L'incompliment de la constitució del depòsit de garantia en la forma i termini assenyalat en estes condiciones.
  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
  
II. Aprovar el projecte d'execució del denominat gasoducte Artèria a Santa Pola, firmat pel senyor Salvador Soler González, enginyer de l'ICAI i visat pel Col·legi Nacional d'Enginyers de l'ICAI en data 15 de juny de 2004, les característiques principals del qual s'indiquen a continuació i sotmetre'l a les condicions que igualment s'esmenten:
  
Les característiques principals del projecte que s'aprova són les següents:
  
- Canonades: canonada d'acer, grau B, segons especificació API-5L amb diàmetre de 6'' i longituds respectives de 8.410 m (terme municipal d'Elx) i de 7.396 m (terme municipal de Santa Pola) i diàmetres de 4'', 3'' i 2'', amb trams de xicoteta longitud (Santa Pola), amb una longitud total de 15.854 m, soterrades a un metro de profunditat com a mínim sobre la seua generatriu superior.
  
- Pressió de la canonada:
  
- Pressió d'operació en tot el traçat, 16 bar
  
- Cabal
  
- Subministrament inicial de 3121(n) m3/h.
  
- Descripció del traçat
  
- El traçat s'inicia en el ramal a Viveros l'Altet de Gas Natural, ja existent en el terme municipal d'Elx. La conducció de 6- discorrerà en sentit sud, voreja el Saladar d'Aigua Amarga i en paral·lel a la carretera N-332 fins al nucli urbà de l'Altet on discorre per l'avinguda Costa Blanca, avinguda de Marbella fins a l'avinguda de Sant Bartomeu de Tirajana, rodeja la zona dels Bassars'Clot del Galvany fins al límit amb el terme de Santa Pola, prosseguix ja en Santa Pola i se situa en l'avinguda del Carabassí i per l'avinguda de Noruega en la zona de Gran Alacant i reprén el paral·lelisme amb la carretera N-332 fins a arribar a la ronda de Santa Pola i per esta, cap a la rotonda i zona verda situada al costat de l'hipermercat que hi ha, on té el final en l'ARM APA/MPB.
  
- Pressupost: 2.826.145,58 €
  
Les condicions a què està sotmesa la mencionada aprovació són les següents:
  
1a Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i autoritzen.
  
2a El titular de l'esmentada instal·lació informarà de l'acabament de les obres al Servici Territorial d'Energia d'Alacant, a l'efecte de reconeixement, i presentarà l'oportú certificat de direcció, subscrit per tècnic competent i visat pel Col·legi Oficial corresponent.
  
3a El titular de la instal·lació notificarà per escrit al Servici Territorial d'Energia d'Alacant l començament dels treballs per a fer-ne les inspeccions, en cas de considerar-ho convenient.
  
4a L'administració deixarà sense efecte la present resolució en qualsevol moment, en el cas en què s'observe l'incompliment de les condicions que esta ha imposat. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.
  
5a El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.
  
6a El termini d'execució de les obres serà de dotze mesos a partir de l'ocupació real de les finques afectades.
  
III. Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.